b'\n_START_ARTICLE_\nCrni da\xc5\xbedevnjak\n_START_SECTION_\nStani\xc5\xa1te\n_START_PARAGRAPH_\nCrni da\xc5\xbedevnjak ne zahtijeva vodeno stani\xc5\xa1te za razvoj, a preferiraju hladna i vla\xc5\xbena planinska stani\xc5\xa1ta. Ve\xc4\x87inu vremena provodi na skrovitim mjestima u \xc5\xa1upljinama, procjepima i rupama. \xc5\xbdivi u mije\xc5\xa1anim \xc5\xa1umama (na manjim nadmorskim visinama), ali ga nalazimo i iznad granice drve\xc4\x87a, na otvorenijim stani\xc5\xa1tima, ako ima dovoljno povoljnih skrovi\xc5\xa1ta. Aktivni su no\xc4\x87u, ali ih se mo\xc5\xbee susresti i danju, u sjeni, osobito za obla\xc4\x8dna vremena i nakon ki\xc5\xa1e.\n_START_SECTION_\nRazmno\xc5\xbeavanje\n_START_PARAGRAPH_\nParenje crnih da\xc5\xbedevnjaka se odvija na suhom, ali u uvjetima visoke vla\xc5\xbenosti. Pri parenja, mu\xc5\xbejak ispu\xc5\xa1ta spermatofor (paketi\xc4\x87 sperme) na tlo, a zatim obuhva\xc4\x87a \xc5\xbeenku i pola\xc5\xbee je na spermatofor. Li\xc4\x8dinke u jajima, unutar majke, nastavljaju svoj razvoj do preobrazbe. \xc5\xbdenka ra\xc4\x91a dva potpuno preobra\xc5\xbeena mlada, duga\xc4\x8dka 4 do 5 cm. Trudno\xc4\x87a na ni\xc5\xbeim nadmorskim visinama (650 \xe2\x80\x93 1000 m/nm) traje dvije godine, a na vi\xc5\xa1im (1400 \xe2\x80\x93 1700 m/nm) i tri godine. Li\xc4\x8dinke se hrane vlastitim \xc5\xbeumanjkom, zatim neoplo\xc4\x91enim jajima, a na kraju posebnom hranom koju izlu\xc4\x8duje stijenka maternice.\n_START_SECTION_\nPrehrana\n_START_PARAGRAPH_\nOdrasli se hrane meku\xc5\xa1cima, gujavicama, stonogama, kopnenim ra\xc4\x8di\xc4\x87ima i insektima.\n_START_SECTION_\nZa\xc5\xa1tita od predatora\n_START_PARAGRAPH_\nBudu\xc4\x87i da su otrovni, predatori ih uglavnom izbjegavaju. Otrovom stvaraju parotidne \xc5\xbelijezde te \xc4\x8detiri reda otrovnih \xc5\xbelijezda koje se prote\xc5\xbeu du\xc5\xbeinom tijela. Otrov je neurotoksi\xc4\x8dan, pa bilo koji poku\xc5\xa1aj nekog predatora da ih pojede naj\xc4\x8de\xc5\xa1\xc4\x87e zavr\xc5\xa1ava smr\xc4\x87u obje \xc5\xbeivotinje.'